ฮั่งเส็งปิดลบ 130.47 จุด เหตุวิตกเศรษฐกิจจีน
ฮั่งเส็งปิดลบ 130.47 จุด เหตุวิตกเศรษฐกิจจีน
13 ต.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 130.47 จุด หรือ 0.57% ปิดวันนี้ที่ 22,600.46 จุด หลังจากที่จีนได้เปิดเผยข้อมูลการส่งออกและนำเข้าที่อ่อนแรงลง
สำนักงานศุลกากรของจีนเปิดเผยในวันนี้ว่า การส่งออกของจีนในเดือนก.ย.ลดลง 1.1% เมื่อเทียบเป็นรายปี สู่ระดับ 1.3 ล้านล้านหยวน หลังจากที่ร่วงลง 6.1% ในเดือนส.ค.ขณะที่การนำเข้าเดือนก.ย.ร่วงลง 17.7% เมื่อเทียบเป็นรายปี สู่ระดับ 9.24 แสนล้านหยวน ซึ่งเป็นการปรับตัวลงรุนแรงกว่าเดือนส.ค.ที่ลดลง 14.3%